**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՎԱՐՉԱԿԱՆ ԻՐԱՎԱԽԱՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 **Հոդված 1.** Վարչական իրավախախտումների վերաբերյալ Հայաստանի Հանրապետության 1985 թվականի դեկտեմբերի 6-ի օրենսգրքի (այսուհետ` Օրենսգիրք) 1661-րդ հոդվածը շարադրել հետևյալ խմբագրությամբ

 «**Հոդված 1661.** **Բարձրաստիճան պաշտոնատար անձի և հանրային ծառայողի կողմից պաշտոնեական կարգավիճակով կամ լիազորությունների իրականացմամբ պայմանավորված նվեր ընդունելը, ստացված նվերը չհանձնելը, նվերի մասին չտեղեկացնելը**

1. Բարձրաստիճան պաշտոնատար անձի և հանրային ծառայողի կողմից պաշտոնեական կարգավիճակով կամ լիազորությունների իրականացմամբ պայմանավորված նվեր ընդունելը, ստացված նվերը օրենքով սահմանված մարմնին չհանձնելը, նվերի մասին օրենքով սահմանված չտեղեկացնելը՝

 առաջացնում է տուգանքի նշանակում՝ սահմանված նվազագույն աշխատավարձի հարյուրապատիկից երկուհարյուրապատիկի չափով` նվեր ստացված առարկաների բռնագրավմամբ::

**Հոդված 2.** Oրենսգիրքը լրացնել հետևյալ բովանդակությամբ 20614-րդ և 20615-րդ հոդվածներով.

«**Հոդված 20614.** **Կոռուպցիայի կանխարգելման հարցերով հանձնաժողովին անհրաժեշտ տեղեկությունները կամ պահանջվող նյութերը չտրամադրելը**

1. Պետական կամ տեղական ինքնակառավարման մարմինների պաշտոնատար անձանց կողմից Կոռուպցիայի կանխարգելման հարցերով հանձնաժողովին սահմանված ժամկետում պահանջվող նյութերը, փաստաթղթերը կամ այլ տեղեկությունները չտրամադրելը, հանձնաժողովի պահանջով քննարկվող հարցերի ուսումնասիրման ընթացքում առաջացած հարցերի վերաբերյալ պարզաբանումներ և տեղեկություններ չտրամադրելը, քննարկվող հարցի ուսումնասիրման ընթացքում բացահայտման ենթակա հանգամանքների վերաբերյալ ստուգումներ, ուսումնասիրություններ, փորձագիտական հետազոտություններ չանցկացնելը և դրանց արդյունքները չներկայացնելը՝

առաջացնում է տուգանքի նշանակում՝ սահմանված նվազագույն աշխատավարձի քսանապատիկից հիսնապատիկի չափով:

**Հոդված 20615. Կոռուպցիայի կանխարգելման հարցերով հանձնաժողովի անդամի` համապատասխան մարմին մուտք գործելն արգելելը կամ անհրաժեշտ նյութին կամ փաստաթղթին ծանոթանալուն խոչընդոտելը**

1. Օրենքով նախատեսված համապատասխան մարմիններ Կոռուպցիայի կանխարգելման հարցերով հանձնաժողովի անդամի մուտքն արգելելը կամՀանձնաժողովում քննարկվող հարցին առնչվող նյութին կամ փաստաթղթին ծանոթանալուն խոչընդոտելը՝

առաջացնում է տուգանքի նշանակում պաշտոնատար անձանց նկատմամբ` սահմանված նվազագույն աշխատավարձի քսանապատիկից հիսնապատիկի չափով:»:

**Հոդված 4.** Օրենսգրքի 223-րդ հոդվածի 1-ին մասի 1-ին կետում «20613» թվից հետո լրացնել «20614, 20615» թվերը:

**Հոդված 5.** Օրենսգրքի 254-րդ հոդվածի 1-ին մասը լրացնել հետևյալ բովանդակությամբ 13-րդ կետով.

«13) սույն օրենսգրքի 20614-րդ և 20615-րդհոդվածներով նախատեսված վարչական իրավախախտումների վերաբերյալ գործերով՝ Կոռուպցիայի կանխարգելման հարցերով հանձնաժողովը:»:

**Հոդված 6.** Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը: